**Plutești...**

*Mariana Tasente*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plutești pe un nor de gânduri

și atingi pământul doar așa ...

la o intersecție de cuvinte.

Te miști cu viteza melcului lumină

pe-o aripă gri de vânt nebun.

Cauți marea cea mare,

delfinul acela cu ochi

jucăuși și zâmbet de soare.

Întâlnești rechini cu ochi răi,

dinți mici și ascuțiți

așteptând să se înfrupte din tine.

Auzi țipătul pescărușilor și te întrebi

ce vor să spună în griul acesta

atât de șters din minți.

Și nisipul este gri sau...

Iar ai încurcat nuanțele, minte jucăușă?